CELEX: 32005D0064
Language: ro
Date: 2005-01-26 00:00:00
Title: Decizia Comisiei din 26 ianuarie 2005 de punere în aplicare a Directivei 92/65/CEE a Consiliului în ceea ce privește condițiile de import pentru pisici, câini și dihori pentru organismele, institutele sau centrele desemnate [notificată cu numărul C(2005) 118]Text cu relevanță pentru SEE.

Anunţ juridic important

|

32005D0064

Official Journal L 027 , 29/01/2005 P. 0048 - 0051

		20050126Decizia Comisieidin 26 ianuarie 2005de punere în aplicare a Directivei 92/65/CEE a Consiliului în ceea ce privește condițiile de import pentru pisici, câini și dihori pentru organismele, institutele sau centrele desemnate[notificată cu numărul C(2005) 118](Text cu relevanță pentru SEE)(2005/64/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 92/65/CEE a Consiliului din 13 iulie 1992 de definire a condițiilor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește condițiile de sănătate animală, reglementărilor comunitare specifice prevăzute în anexa A la Directiva 90/425/CEE, punctul (I) [1], în special articolul 19,întrucât:(1) Directiva 92/65/CEE stabilește cerințele de sănătate animală care reglementează schimburile și importurile în Comunitate de animale, material seminal, ovule și embrioni. În conformitate cu directiva în cauză, condițiile de import pentru pisici, câini și dihori trebuie să fie cel puțin echivalente cu condițiile prevăzute de Regulamentul (CE) nr. 998/2003 al Parlamentului European și al Consiliului din 26 mai 2003 privind condițiile de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului [2]. Intenția acestei echivalențe între condițiile care se aplică circulației necomerciale și comerciale ale acestor specii a fost evitarea fraudei în schimburile cu animale de companie.(2) Riscul de fraudă este neglijabil în cazul circulației acestor specii între organismele, institutele sau centrele desemnate în conformitate cu Directiva 92/65/CEE.(3) Se recomandă stabilirea unor condiții specifice pentru importul pisicilor, câinilor și dihorilor atunci când acestea sunt destinate organismelor, institutelor sau centrelor desemnate în conformitate cu Directiva 92/65/CEE.(4) Este necesar să se stabilească un model de certificat de sănătate pentru importul pisicilor, câinilor și dihorilor destinate organismelor, institutelor sau centrelor desemnate.(5) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Importurile de pisici, câini și dihori destinate organismelor, institutelor sau centrelor desemnate în conformitate cu Directiva 92/65/CEE îndeplinesc următoarele cerințe:(a) trebuie să provină dintr-o țară terță sau un teritoriu menționat în secțiunea 2 partea B sau în partea C din anexa II la Regulamentul (CE) nr. 998/2003 și(b) trebuie să fie însoțite de un certificat sanitar-veterinar corespunzător modelului de certificat de sănătate din anexa la prezenta decizie.Articolul 2Prezenta decizie se aplică de la 1 februarie 2005.Articolul 3Prezenta decizie se adresează statelor membre.Adoptată la Bruxelles, 26 ianuarie 2005.Pentru ComisieMarkos KyprianouMembru al Comisiei[1] JO L 268, 14.9.1992, p. 54. Directivă, astfel cum a fost modificată ultima dată prin Directiva 2004/68/CE (JO L 139, 30.4.2004, p. 320).[2] JO L 146, 13.6.2003, p. 1. Directivă, astfel cum a fost modificată ultima dată prin Regulamentul (CE) nr. 2054/2004 al Comisiei (JO L 355, 1.12.2004, p. 14).--------------------------------------------------20050126ANEXĂ+++++ TIFF ++++++++++ TIFF +++++--------------------------------------------------